**Justiitsministeerium 5. aprill 2024. a, nr 1-42**

**info@just.ee**

**JÄRELEPÄRIMINE**

Käesolevaga palun infot KarS § 141 kohaldamise kohta.

1. Mitu kuriteoteadet esitatakse iga aasta KarS § 141 sätestatud kuritegude kohta?
2. Mitu kriminaalmenetlust alustatakse iga aasta KarS § 141 sätestatud kuritegude kohta?
3. Mitu KarS § 141 alusel alustatud kriminaalmenetlust lõpetatakse iga aasta prokuratuuri poolt?
4. Mitu kriminaalmenetlust KarS § 141 sätestatud kuritegude kohta viiakse prokuratuuri poolt iga aasta kohtusse?
5. Mitu kriminaalasja nendest lahendatakse iga aasta üldmenetluses?
6. Kui palju tehakse KarS § 141 sätestatud kuritegude kohta iga aasta üldmenetluses süüdi- ja õigeksmõistvaid otsuseid?

Palun infot viimase viie aasta kohta iga aasta lõikes eraldi. Selleks, et oleks veidi selgem, mida ma silmas pean, selgitan, et põhimõtteliselt huvitab mind järgmine info:

* 2022. a esitati X kuriteoteadet, alustati Y kriminaalmenetlust ning prokuratuuri poolt lõpetati Z kriminaalmenetlust. X kohtuasja viidi kohtusse, nendest Y lahendati üldmenetluses. Üldmenetluses tehti X õigeksmõistvat ja Z süüdimõistvat kohtuotsust.

Lugupidamisega

*/ allkirjastatud digitaalselt /*

Tambet Laasik

vandeadvokaat